# Fosfur d'alumini

El fosfur d'alumini, amb la fórmula química AlP, és un compost químic inorgànic d'alumini i fòsfor. Es fa servir com a semiconductor de banda prohibida i com a fumigant. És un sòlid incolor que generalment es comercialitza com una pols d'un color groc verdós grisenc per la presència d'impureses que hi sorgeixen per la hidròlisi i l'oxidació.

## Propietats

Els cristalls de l'AlP tenen l'estructura cristal·lina de l'esfalerita amb una constant de xarxa de 5.4510 Å a 300 K. Són termodinàmicament estables a 1.000 °C.
El fosfur d'alumini reacciona amb l'aigua o els àcids per a alliberar fosfà:
    AlP + 3 H₂O → Al(OH)₃ + PH₃
    AlP + 3 H$^+$ → Al$^{3+}$ + PH₃

## Preparació

L'AlP se sintetitza mitjançant una reacció de combinació dels elements:
    4Al + P₄ → 4AlP
S'ha de tenir precaució i evitar l'exposició de l'AlP a qualsevol font d'humitat, car això origina fosfà, un gas tòxic.

## Usos
### Plaguicida

L'AlP es fa servir com rodenticida, insecticida i fumigant en els cereals emmagatzemats. En forma de píndoles o pel·lets, típicament conté altres productes químics que tenen amoníac, la qual cosa ajuda a reduir la possibilitat de combustió espontània o l'explosió del fosfà.
Com a rodenticida el fosfur d'alumini es barreja amb un aliment per al consum dels rosegadors. L'àcid del sistema digestiu d'aquests reacciona amb el fosfur i genera fosfà que és tòxic. Altres plaguicides similars al fosfur d'alumini són el fosfur de zinc i el fosfur de calci.
Genera fosfà d'acord amb aquesta reacció d'hidròlisi.
    2 AlP + 6 H₂O → Al₂O₃∙3 H₂O + 2 PH₃
Es fa servir com a fumigant especialment en vaixells, avions i sitges amb cereals. Totes aquestes estructures es poden segellar bé. També es pot aplicar directament als caus dels rosegadors.

### Aplicacions com a semiconductor

Industrialment, l'AlP és un material semiconductor amb el qual es fan aliatges amb altres materials binaris per a aplicacions com els LEDs.

## Toxicologia

El fosfur d'alumini és un compost químic altament verinós i se n'ha documentat l'ús. La fumigació també pot causar morts no intencionades com ha passat a l'Aràbia Saudita i als Estats Units.
El reciclatge de taps d'ampolles de plàstic que contenien fosfur d'alumini va causar la mort, a Alcalá de Guadaira, Espanya, de tres persones d'una mateixa família que el emmagatzemaven en sacs de plàstics a una bannyera.
L'enverinament per fosfur d'alumini es considera un problema a gran escala al subcontinent indi.

## Referències

* ↑ Van Zeghbroeck, B. J. «Bravais Lattices; Zincblende Lattice». University of Colorado, 1997.
* ↑ «Lattice Constants». SiliconFarEast.com, 2004. [Consulta: 10 febrer 2011].
* 1 2 White, W. E.; Bushey, A. H.; Holtzclaw, H. F.; Hengeveld, F. W. «Aluminum Phosphide». Inorganic Syntheses. Bailar, J. C., 4, 1953, pàg. 23–25. DOI: 10.1002/9780470132357.ch7.
* ↑ Holleman, Arnold Frederik; Wiberg, Egon. Inorganic Chemistry. San Diego/Berlin: Academic Press/De Gruyter, 2001, p. . ISBN 0-12-352651-5.
* 1 2 White, W. E.; Bushey, A. H. «Aluminum Phosphide – Preparation and Composition». Journal of the American Chemical Society, 66, 10, 1944, pàg. 1666. DOI: 10.1021/ja01238a018.
* ↑ Buckle, A. «Rodenticides». Ullmann's Encyclopedia of Industrial Chemistry. Wiley-VCH [Weinheim]. DOI: 10.1002/14356007.a23_211.
* ↑ Corbridge, D. E. C.. Phosphorus: An Outline of its Chemistry, Biochemistry, and Technology. 5th. Amsterdam: Elsevier, 1995. ISBN 0-444-89307-5.
* ↑ «Millionaire's death sparks poison scare». BBC News, 10-10-2002 [Consulta: 5 abril 2009].
* ↑ «Fumes kill two Danes in Jeddah». BBC News, 24-02-2009 [Consulta: 25 febrer 2009].
* ↑ «Family loses 2nd child in suspected pesticide poisoning». KSL-TV, 09-02-2010 [Consulta: 9 febrer 2010].
* ↑ Agencia EFE «La familia de Alcalá de Guadaira murió tras inhalar plaguicida». La Vanguardia. Agencia EFE, 03-02-2014 [Consulta: 3 febrer 2014].
* ↑ Siwach, SB; Gupta, A «The profile of acute poisonings in Harayana-Rohtak Study». The Journal of the Association of Physicians of India, 43, 11, 1995, pàg. 756–9. PMID: 8773034.
* ↑ Singh, D; Jit, I; Tyagi, S «Changing trends in acute poisoning in Chandigarh zone: A 25-year autopsy experience from a tertiary care hospital in northern India». The American journal of forensic medicine and pathology, 20, 2, 1999, pàg. 203-10. PMID: 10414665.